Gant ar Gemperiz eo aet lodenn gentañ derby Breizh ar Pro B. Neo ket ken souezhus-se pa ouezer  pegen brav eo deuet an traoù ganto abaoe penn-kentañ ar championad : da 4e emaint goude an trech-mañ. Koulskoude e oant gant ur frapad diaesoch abaoe dibenn miz Du. 2 wezh e oant bet trech hepken en ur ober tost 6 sizhuvezh. Diwar goust an Naonediz o deus adsavet o chein avat. Hep re a boan eo bet pa neus bet lañs gant choarierien an Erminig nemet en eil kardamzer. Start eo an traoù gant ar re-mañ, dreist-holl abaoe meo gloazet Mikale Haye (glin). Muioch eget 2000 den zo bet o skoazell ar Gemperiz  e-pad an derby hag a-drugarez dezho ivez emañ tud an UJAP tost da skipailh Orleans adarre : 2 boent hepken a-raok ar 1añ plas ! Eus tu an Erminig e vo ret diwall pemañ skipailh Antibes hag e blas diwezhañ da 3 foent hepken. Eil lodenn an derby : dan 3 a viz Mae, e kêr Duged Breizh.